kardosdrur/scandi-wiki huggingface dataset:
Yossi Benayoun

Yosef Shai "Yossi" Benayoun (hebraisk: יוסף שי בניון) (født 5. maj 1980 i Dimona, Israel) er en israelsk fodboldspiller, der spiller som midtbanespiller for Maccabi Petah Tikva. Tidligere har han spillet for Hapoel Be'er Sheva F.C. og Maccabi Haifa i hjemlandet, Racing Santander i Spanien, West Ham, Chelsea og Liverpool i England samt blev han sendt på to lejeophold hos Arsenal og West Ham United i England.

Benayoun var med Maccabi Haifa med til at vinde det israelske mesterskab i både 2001 og 2002. I 2001 blev han desuden kåret til Årets Fodboldspiller i Israel.

Landshold 
Benayoun står (pr. april 2018) noteret for hele 102 kampe og 24 scoringer for Israels landshold, som han også er anfører for. Han debuterede for holdet den 18. november 1998 i en venskabskamp mod Portugal.

Titler 
Israelske Mesterskab
 2001 og 2002 med Maccabi Haifa

Eksterne henvisninger 

Fodboldspillere fra Israel
Fodboldspillere fra Racing Santander
Fodboldspillere fra West Ham United F.C.
Fodboldspillere fra Liverpool F.C.
Fodboldspillere fra Chelsea F.C.
Fodboldspillere fra Arsenal F.C.
Fodboldspillere fra Maccabi Haifa
Fodboldspillere fra Queens Park Rangers F.C.
Martin Desjardins

Martin Desjardins, oprindelig van den Bogaert (1637-1694) var en nederlandsk billedhugger, som imidlertid efter sin kunstudvikling tilhører den franske kunst.

Desjardins kom tidlig til Paris, steg snart til professor, derefter (1686) til rektor ved Kunstakademiet og udførte talrige skulpturer, statuer, buster, reliefs etc. til kirker og slotte i Paris og Versailles.

Af disse arbejder kan mærkes: buster af Colbert og Mignard samt et ved revolutionen for største delen ødelagt mindesmærke over Ludvig XIV.

Eksterne henvisninger 

Billedhuggere fra Nederlandene
Professorer fra Nederlandene
Rektorer
Gali Atari

Gali Atari (født d. 29. december 1953) er en israelsk sangerinde, der bedst er kendt internationalt for at vinde Eurovision Song Contest i 1979 med sangen "Halleluja".

Eksterne henvisninger 
 Officielle website 

Sangere fra Israel
Vindere af Eurovision Song Contest
Israels Eurovision Song Contest-deltagere
Deltagere ved Eurovision Song Contest 1979
Haleneger

Haleneger er et gammelt nedsættende udtryk benyttet om sorte mennesker. Udtrykket oprinder fra den fejlagtige opfattelse, at sorte mennesker er i besiddelse af et længere haleben end hvide mennesker, fordi de efter tidligere tiders fejlagtige opfattelse er tættere beslægtede med dyr og dermed mindre civiliserede.

Kilde
 Opslag "Haleneger" hos Ordbog over det danske Sprog, ODS

Ord og vendinger
Etniske stereotyper
Tal Ben Haim

Tal Ben Haim (på hebraisk: טל בן-חיים) (født 31. marts 1982 i Rishon LeZion, Israel) er en israelsk fodboldspiller, der spiller som forsvarsspiller hos Maccabi Tel Aviv. Tidligere har han spillet for blandt andet Bolton Wanderers, Chelsea, Queens Park Rangers, Manchester City og Sunderland i England.

Ben Haim var i 2003 med til at vinde det israelske mesterskab med Maccabi Tel Aviv.

Landshold 
Ben Haim står (pr. april 2018) noteret for 92 kampe og to scoringer for Israels landshold, som han debuterede for 13. februar 2002 i en venskabskamp mod Tyskland.

Titler 
Israelske Mesterskab
 2003 med Maccabi Tel Aviv

Eksterne henvisninger 

Fodboldspillere fra Israel
Fodboldspillere fra Bolton Wanderers F.C.
Fodboldspillere fra Chelsea F.C.
Fodboldspillere fra Manchester City F.C.
Fodboldspillere fra Sunderland A.F.C.
Fodboldspillere fra Portsmouth F.C.
Fodboldspillere fra West Ham United F.C.
Fodboldspillere fra Queens Park Rangers F.C.
Fodboldspillere fra Standard Liège
Dekel Keinan

Dekel Keinan (på hebraisk: דֶקֶל קֵינַן) (født 15. september 1984 i Rosh HaNikra, Israel) er en israelsk fodboldspiller, der spiller som midterforsvarer hos FC Cincinnati i USA. Han har spillet for klubben siden 2018. Tidligere har han spillet for blandt andet Maccabi Haifa, Blackpool, Cardiff City samt på flere leje ophold hos henholdsvis Bnei Sakhnin, Maccabi Netanya, Crystal Palace samt Bristol City.

Keinan var med Maccabi Haifa med til at vinde det israelske mesterskab i både 2004 og 2009, ligesom det i 2008 blev til triumf i landets pokalturnering.

Landshold 
Keinan står (pr. marts 2018) noteret for 27 kampe for Israels landshold, som han debuterede for 2. juni 2007 i en EM-kvalifikationskamp mod Makedonien.

Titler 
Israelske Mesterskab
 2004 og 2009 med Maccabi Haifa

Israelske Pokalturnering
 2008 med Maccabi Haifa

Eksterne henvisninger 

Fodboldspillere fra Israel
Fodboldspillere fra Blackpool F.C.
Fodboldspillere fra Maccabi Haifa
Fodboldspillere fra Cardiff City F.C.
Fodboldspillere fra Bristol City F.C.
Fodboldspillere fra Crystal Palace F.C.
George Peele

George Peele (døbt 25. juli 1556 – begraven 9. november 1596) var en engelsk digter. 

Peele studerede i Oxford og kom derefter til London. Om hans liv vides ikke meget andet, end at han har levet på samme udskejende måde som så mange af samtidens forfattere, og han døde fattig og glemt. 

Hans digtning, der kun delvis er bevaret, består dels af digte, dels af dramaer. Af digtene kan nævnes: A Tale of Troy, måske skrevet, medens han endnu var ved universitetet, og The Honour of the Garter (1593). 

Af større interesse end digtene er dog hans dramaer, der viser ham som nogenlunde jævnbyrdig med Marlowe og Greene. 

Af disse kan nævnes: The Arraignment of Paris (1534), Edward the First (1593), The Battle of Alcazar (1594), The Old Wive’s Tale (1595) samt det bedste af hans dramaer David and Bethsabe, der først er trykt 1599. 

Af udgaver af Peeles værker kan nævnes: Dyce, The Dramatic and Poetical Works of Robert Greene and George Peele (London 1861) og Bullen, Works of George Peele (2 bind, London 1888).

Kilder 

 

Digtere fra England
Dramatikere fra England
Engelsksprogede forfattere
Forfattere fra England før 1707
Salmonsens
Robert Greene

Robert Greene (født 11. juli 1558, død 3. september 1592 i London) var en engelsk digter.

Om hans Liv vides kun lidet sikkert; men af hans
Prosafortællinger, der for en Del er selvbiografiske, kan man
slutte sig til det væsentligste. Han studerede
først i Cambridge, senere i Oxford og var i
Mellemtiden paa en Rejse paa Fastlandet, der
bl.a. ogsaa førte ham til Danmark. Han synes
en kort Tid at have været Præst, i hvilket
Tidsrum han giftede sig, men forlod sin Hustru
og rejste til London, hvor han som Skuespiller
og Digter førte et vildt Bohémeliv, snart i
Overflod, snart i Fattigdom, pint af Samvittighedsnag
og fuld af Længsel efter det tidligere, rolige
Landliv. Endelig dør han i den største
Elendighed af en Sygdom, han havde paadraget sig
ved Umaadelighed.

Greene er i senere Tid mest
kendt som dramatisk Digter; i Samtiden
grundede hans Anseelse sig særlig paa hans
Prosafortællinger. Han har skrevet en hel Rk.
saadanne, i Tidens opstyltede eufuistiske Stil; af
disse kan nævnes: Menaphon, Pandosto, der er
Kilden til Shakespeares »Winters Tale«, samt
Neuer too Late, A Groatsworth of Wit, bought
with a Million of Repentances og The
Repentan-ce of Robert Greene, der alle til Dels er
selvbiografiske. I alle disse Fortællinger er der
indstrøet Smaadigte, der viser G. som Lyriker
af høj Rang.

Greenes Dramaer er livlige, undertiden
usammenhængende, de fleste skrevne i
Blankvers, som Marlowe netop den Gang havde bragt
til Anvendelse i Dramaet. Deres Særpræg
mellem Tidens mange dramatiske Værker faar de
ved deres friske Skildring af engelsk Landliv
paa den Tid og deres fine, yndefulde
Kvindeskikkelser. Rækken af dem er følgende:
Orlando Furioso, en Bearbejdelse af Ariosto;
Alphonsus, King of Arragon; The Honourable
History of Friar Bacon and Friar Bungay, G.'s
bedste Drama og et af de bedste i Tiden før
Shakespeare; James the Fourth;
George-a-Gree-ne, the Pinner of Wakefield samt A Looking
Glass for London and England, i hvilket han
arbejdede sammen med Thomas Lodge.

Greenes Dramaer er ofte udgivne, bl.a. af Dyce (London 1831) og senere sammen med Peeles Værker; heri findes en udførlig livsskildring. Friar Bacon and Friar Bungay er udgivet af Ward (London 1892), og endelig er Greenes samlede Værker udgivne af Grosart i 15 bind (London 1881—86).

Eksterne henvisninger 

Dramatikere fra England
Forfattere fra England før 1707
Beram Kayal

Beram Kayal (på hebraisk: בירם כיאל) (født 2. maj 1988 i Jadeidi, Israel) er en israelsk fodboldspiller, der spiller som midtbanespiller hos den engelske Premier League-klub Brighton & Hove Albion. Han har spillet for klubben siden juli 2015. Tidligere har han spillet for Maccabi Haifa i sit hjemland, der var hans første klub som seniorspiller. Han har også spillet for Celtic F.C. i den skotske Premier League

Kayal var med Maccabi Haifa med til at vinde det israelske mesterskab i både 2006 og 2009, ligesom det i 2008 blev til triumf i landets pokalturnering.

Landshold 
Kayal står (pr. 31. august 2013) noteret for 23 kampe og én scoring for Israels landshold, som han debuterede for i 2008.

Titler 
Israelske Mesterskab
 2006 og 2009 med Maccabi Haifa

Israelske Pokalturnering
 2008 med Maccabi Haifa

Eksterne henvisninger 
 Beram Kayal på footballdatabase.eu 
 Beram Kayal på national-football-teams.com
 Beram Kayal på Transfermarkt

Fodboldspillere fra Israel
Fodboldspillere fra Celtic F.C.
Fodboldspillere fra Maccabi Haifa
Almog Cohen

Almog Cohen (på hebraisk: אלמוג כהן) (født 1. september 1988 i Beersheba, Israel) er en israelsk fodboldspiller, der spiller som defensiv midtbanespiller hos den tyske 2. Bundesliga-klub FC Ingolstadt. Han har spillet for klubben siden sommeren 2013. Tidligere har han spillet for Maccabi Netanya i sit hjemland, der var hans første klub som seniorspiller.

Landshold 
Cohen står (pr. april 2018) noteret for 22 kampe for Israels landshold, som han debuterede for den 2. september 2010 i en EM-kvalifikationskamp hjemme mod Malta.

Eksterne henvisninger 

Fodboldspillere fra Israel
Fodboldspillere fra 1. FC Nürnberg
Fodboldspillere fra Hapoel Tel Aviv
Personer fra Beersheba
George Grote

George Grote (17. november 1794 i Clay Hill i Kent – 18. juni 1871) var en britisk, klassisk historiker, bedst kendt for det omfangsrige værk History of Greece («Grækenlands historie»), som fortsat læses.

Eksterne henvisninger 

Historikere fra England
Medlemmer af Videnskabernes Selskab
Henry Theodore Tuckerman

Henry Theodore Tuckerman (født 20. april 1813, død 17. december 1871) var en amerikansk forfatter, digter og litteratur- og kunstkritiker.

Bibliografi 
 The Italian Sketch-Book (1835)
 Isabel, or Sicily: a Pilgrimage (1839)
 Rambles and Reveries (1841)
 Thoughts on the Poets (1846)
 Artist Life, or Sketches of American Painters (1847)
 Characteristics of Literature (1849-51)
 The Optimist (Essays, 1850)
 Life of Commodore Silas Talbot (1851)
 Poems (Gedichte; 1851; digitaliseret)
 A Month in England (Rejsebeskrivelse, 1853; digitaliseret)
 Memorial of Horatio Greenough (1853)
 Leaves from the Diary of a Dreamer (1853)
 Mental Portraits, or Studies of Character (1853; udvidet udgave i 1857 som Essays, Biographical and Critical, or Studies of Character; samling med biografiske essays; digitaliseret)
 The Character and Portraits of Washington (1859)
 America and Her Commentators (1864; digitaliseret)
 A Sheaf of Verse Bound for the Fair (digte; 1864; digitaliseret)
 The Criterion, or the Test of Talk about Familiar Things (1866; essay; digitaliseret)
 Maga Papers about Paris (1867)
 Book of the Artists (1867)
 Life of John Pendleton Kennedy (1871)

Eksterne henvisninger 

Digtere fra USA
Kritikere fra USA
Biografiforfattere fra USA
Essayister fra USA
Rejsebogsforfattere fra USA
Faglitterære forfattere fra USA
Personer fra Boston
Tamir Cohen

Tamir Cohen (på hebraisk: תמיר כהן) (født 4. marts 1984 i Tel Aviv, Israel) er en israelsk tidligere fodboldspiller, der spillede som midtbanespiller. Han repræsenterede blandt andet Maccabi Tel Aviv, Maccabi Haifa og Maccabi Netanya i sit hjemland samt Bolton Wanderers i England

Cohen var med Maccabi Tel Aviv med til at vinde det israelske mesterskab i 2003.

Landshold 
Cohen nåede at spille 21 kampe og score 1 mål for Israels landshold, som han debuterede for 13. oktober 2007 i et opgør mod Kroatien.

Titler 
Israelske Mesterskab
 2003 med Maccabi Tel Aviv

Eksterne henvisninger 

Fodboldspillere fra Israel
Fodboldspillere fra Bolton Wanderers F.C.
Fodboldspillere fra Maccabi Haifa
Personer fra Tel Aviv
Mesterholdenes Europa Cup i håndbold 1981-82 (mænd)

Mesterholdenes Europa Cup i håndbold 1981–82 for mænd var den 22. udgave af Mesterholdenes Europa Cup i håndbold for mænd. Turneringen havde deltagelse af 23 klubhold, som sæsonen forinden var blevet nationale mestre, og blev afviklet som en cupturnering, hvor opgørene blev afgjort over to kampe (ude og hjemme).

Turneringen blev vundet af Budapest Honvéd fra Ungarn, som i finalen over to kampe besejrede TSV St. Otmar St. Gallen fra Schweiz med 49-34. Det var første gang at et ungarsk hold vandt Mesterholdenes Europa Cup – Budapest Honvéd havde dog tidligere været i finalen, nemlig i sæsonen 1965-66.

Danmarks repræsentant i turneringen var Helsingør IF, som blev slået ud i semifinalen af de senere vindere fra Budapest Honvéd, som vandt med 46-44 over to kampe.

Resultater

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
 World Handball Archive – Men Handball European Champions Cup 1982

Noter 

1981-82 (mænd)
Håndbold i 1981
Håndbold i 1982
Pablo Fanque

Pablo Fanque er pseudonym eller kunstnernavn for William Darby (1796 i Norwich – 4. maj 1871 i Stockport) var den første sorte cirkusdirektør i Storbritannien. 

Han var i sin tid en stor publikumsattraktion, både på grund af sin hudfarve og som tryllekunstner og akrobat. Også gennem omtalen af familien Henderson som "late of Pablo Fanque's fair" i teksten til Beatlessangen Being for the Benefit of Mr. Kite! blev han berømt i store dele af verden. Sangen af John Lennon er inspireret af de plakater, som blev brugt i cirkus, og som han fandt i et antikvariat i Kent i 1967.

Pablo Fanque blev begravet på Woodhouse Cemetery i Leeds ved siden af sin første hustru, Susannah Darby.

Eksterne henvisninger 
 100 Great Black Britons 
 http://www.sideshowworld.com/atskite.html 

Cirkusartister
Personer fra England
Shlomi Arbeitman

Shlomi Arbeitman (på hebraisk: שלומי ארביטמן) (født 14. maj 1985 i Netanya, Israel) er en israelskfodboldspiller, der spiller som midtbanespiller hos Hapoel Ra'anana. Han har spillet for klubben siden 2018. Tidligere har han repræsenteret blandt andet Beitar Jerusalem, Hapoel Petach Tikvah, Maccabi Haifa, Gent og Hapoel Tel Aviv i sit hjemland samt KVC Westerlo i Belgien.

Arbeitman var med Maccabi Haifa med til at vinde det israelske mesterskab i både 2006 og 2009, ligesom det i 2008 blev til triumf i landets pokalturnering.

Landshold 
Cohen nåede at spille 10 kampe og score 3 mål for Israels landshold, som han debuterede for i februar 2004 i et opgør mod Aserbajdsjan.

Titler 
Israelske Mesterskab
 2006 og 2009 med Maccabi Haifa

Israelske Pokalturnering
 2008 med Maccabi Haifa

Eksterne henvisninger 

 

Fodboldspillere fra Israel
Fodboldspillere fra KAA Gent
Fodboldspillere fra Maccabi Haifa
Personer fra Netanya
Johan Browallius

Johan Browallius (født 30. august 1707, død 25. juli 1755) var en svensk biskop, videnskabsmand og politiker. 

Browallius blev 1731 præst,
1737 Prof. i Åbo, først i Fysik, senere i Teologi,
samt 1749 Biskop og Prokansler smst.; i alle
sine Embeder udmærkede han sig ved en
overordentlig Nidkærhed. B. var en lige saa
produktiv som mangesidig Forf. Han har efterladt
sig Skr i Teologi, Filosofi, Opdragelseslære,
Sprog- og Naturvidenskab og udgav fl.
Tidsskrifter af moraliserende ell. økonomisk
Indhold. Mest kendt er dog B. som Politiker.
Under de to Rigsdagssamlinger (1746-47,
1751-52), i hvilke han deltog, var han Hattenes
ivrigste Forkæmper. I sin Betænkning »om irriga
begrepp rörande fundamentallagen«, et af de
mærkeligste Skr i Datidens Statsret, viser han
sig som den mest fremragende Talsmand for
Stændernes Enevælde. 

Biskopper fra Sverige
Botanikere fra Sverige
Personer i frihedstiden
Pierre Mignard

Pierre Mignard (født 7. november 1612 i Troyes, død 30. juli 1695 i Paris) var en fransk maler og raderer, bror til Nicolas Mignard.

Hans lærere var Jean Boucher i Bourges, billedhuggerne François Gentil i Troyes og Simon Vouet i Paris. Han studerede længe i Rom (fik derfor tilnavnet le Romain), kopierede her Carracci'ernes fresker i Palazzo Farnese og uddannede sig som historie- og kirkelig maler med Annibale Carracci som forbillede. Allerede i Rom vakte han opmærksomhed ved mange dygtige portrætter (paverne Urban VIII, Alexander VII etc).

I 1657 kaldtes han af Ludvig XIV til Paris og malede hans portræt. Trods den modstand, han havde at kæmpe med fra Lebruns side, blev han snart her en fejret maler; han knyttedes til de tonegivende digteres kreds, portrætterede mange af datidens fremragende ånder: Bossuet, Mazarin og så videre, Molière skrev digtet La gloire du Val-de-Grâce til forherligelse af hans mægtige freske "Paradiset" (med over 200 mægtige skikkelser, profeter, martyrer; nu i ret medtaget stand) til kirken Val-de-Grâces kuppel.

Da først Lebrun var død, stod vejen ham åben til alle de højere æresbevisninger: han blev medlem, senere kansler og direktør for kunstakademiet, direktør for de kongelige kunstsamlinger med mere. For Versailles arbejdede han en del, han malede en mængde yndefulde madonnaer — adskillige fra Rom-tiden. — (de såkaldte "Mignardes", ret ensartede, til madonnatypen har han brugt sin hustrus træk) og adskillige andre religiøse eller mytologiske arbejder af stærkt eklektisk karakter.

Det er portrætterne, der sikrer ham hans betydelige kunstnernavn; de er ofte åndfulde i karakteristikken, dygtige i formen og af en varm og kraftig kolorit, fra hvis mørkstemte toner gerne ansigtets lød og kvindernes hals og skuldre skiller sig lysende ud. Ludvig XIV malede han en halv snes gange.

Andre kendte arbejder blandt den store mængde er for eksempel kardinal de Retz, Turenne, Louise de la Vallière, Madame de Maintenon, Maria Mancini (Berlins Museum) og Madame de Sévigné (Uffizi i Firenze). I Louvre i Paris findes mange arbejder af ham: "Madonna med drueklasen", selvportræt og en halv snes andre. Han er godt repræsenteret i franske provinsmuseer, men også i de fleste større samlinger udenlands.

Kilder 

 

Malere fra Frankrig
Portrætmalere
Raderere fra Frankrig
Grafikere fra Frankrig
Medlemmer af Académie royale de peinture et de sculpture
Franskmænd i 1600-tallet
Personer fra Troyes
Jean Eugène Robert-Houdin

Jean Eugène Robert-Houdin (6. december 1805 – 13. juni 1871) var en fransk urmager og regnes som grundlæggeren af den moderne tryllekunst. 

Robert-Houdin blev født i Blois i Frankrig, uddannede sig til urmager, men havde samtidig stor interesse for gøglere og magikere. I 1850'erne var der oprør i fransk Algeriet mod kolonistyret, og oprørerne blev inspireret af de mirakler som deres religiøse ledere udførte. For at imødegå denne udfordring, sendte den franske regering Robert-Houdin til Algeriet i 1856, hvor han havde en række opvisninger i et forsøg på at bryde de religiøse lederes indflydelse. 

Robert-Houdin bliver anset som skaberen af den moderne tryllekunst. Sine numre udførte han primært i teatre og ved private fester, mens det tidligere var mest almindeligt at lade gøglere optræde med deres numre på diverse markedspladser.

Eksterne henvisninger 

 A Conjurer's Confessions (en troldmands bekendelser) af M. Robert-Houdin (engelsk) 
 The Secrets of Conjuring (Trylleriets hemmeligheder) af M. Robert-Houdin (engelsk)
 Memoirs of Robert-Houdin af M. Robert-Houdin (engelsk)
 Magic Goes To War, artikel om Robert-Houdin (engelsk) 
 Houdin's maskiner og hvordan de virkede (engelsk) 

Tryllekunstnere
Kunstnere fra Frankrig
Elyaniv Barda

Elyaniv Felix Barda (på hebraisk: אליניב פליקס ברדה) (født 15. december 1981 i Beersheba, Israel) er en israelsk fodboldspiller, der spiller som angriber hos barndomsklubben Hapoel Be'er Sheva. Han har spillet for klubben siden 2013. Tidligere har han repræsenteret Hapoel Be'er Sheva, Maccabi Haifa, Genk og Hapoel Tel Aviv i sit hjemland.

Barda var med Maccabi Haifa med til at vinde det israelske mesterskab i både 2004 og 2005. Med Genk vandt han i 2009 den belgiske pokalturnering.

Landshold 
Barda står (pr. 12. juli 2013) noteret for 32 kampe og 12 scoringer for Israels landshold, som han debuterede for 24. marts 2007 i en EM-kvalifikationskamp mod England.

Titler 
Israelske Mesterskab
 2004 og 2005 med Maccabi Haifa

Belgiens pokalturnering
 2009 med KRC Genk

Eksterne henvisninger 
 Footballdatabase.eu spillerinfo 

Fodboldspillere fra Israel
Fodboldspillere fra Maccabi Haifa
Fodboldspillere fra KRC Genk
Fodboldspillere fra Hapoel Tel Aviv
Personer fra Beersheba
Château de Fère-en-Tardenois

Le Château de Fère-en-Tardenois er et slot og en borgruin i Fère-en-Tardenois i det franske departement Aisne i Picardiet:

Borgen Château de Fère blev bygget fra 1206 til 1260 af Robert de Dreux, barnbarn af Ludvig 6. af Frankrig (Ludvig den tykke). Fra 1528 til 1560 lod Anne de Montmorency udføre vigtige ændringer. Den er kendetegnet ved sin renæssancebro over den i dag tørlagte voldgrav og minder meget om Chateau de Chenonceaus. Broen fra midten af 1500-tallet var tidligere i to etager: den nederste var passagen, mens den øverste var en festsal. En stor port flankeret af to tårne fører ind til en uregelmæssig heptagon-formet gårdhave flankeret af syv cirkulære tårne. Borgen blev delvis nedrevet i 1779 og er baggrund for slottet.

Slottet er fra 1600-tallet.

Jagtskovene, som tilhørte slottet, er på cirka 100 hektar, tilhører Fere-en-Tardenois.

Slottet ejes siden 1971 af staten. Den sidste private ejer, Raymond de la Tramerie, ligger begravet ved ruinerne.

I dag er slottet hotel og konferencecenter.

Eksterne henvisninger 

 
 Château Fère-en-Tardenois

Fere-en-Tardenois, Chateau de
Fæstningsanlæg i Frankrig
Fère-en-Tardenois